คือหนูเป็นประจำเดือนล่าสุดเมื่อตอน 12/01/62 (มีเพศสัมพะนธ์แล้ว) คือตอนนี้ประจำเดือนหนูยังไม่มาเลยคะ แต่มันมีเหมือนประจำเดือนแต่ไม่ใช่คะ สีออกน้ำตาลชอบเลอะกางเกงใน เลอะไม่เยอะมากแค่นิดหน่อย เป็นแบบนี้ประมาณ 2-3 อาทิตได้คะ แต่ลองซื้อที่ตรวจมาแล้วนะคะ แต่ขึ้นขีดเดียว ตรวจแค่หนึ่งครั้ง แบบนี้คือมีโอกาศท้องไหมคะ
สวัสดีค่ะ หากประจำเดือนครั้งสุดท้ายคือเมื่อวันที่ 12 ม.ค.62 แล้วต่อมาได้มีเลือดออกมาปริมาณเล็กน้อยต่อเนื่องนาน 2-3 สัปดาห์ อาจเกิดจาก1. ภาวะแทรกซ้อนจากการตั้งครรภ์ เช่น แท้งคุกคาม แท้งไม่ครบ ครรภ์ไข่ปลาอุก เป็นต้น แต่มักมีอาการปวดท้องน้อยร่วมด้วย2. มีมดลูกอักเสบ แต่มักมีตกขาวที่ผิดปกติและปวดท้องน้อยร่วมด้วย3. ความผิดปกติที่มดลูก เช่น มีเนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคน4. การทำงานผลิตฮอร์โมนของรังไข่ผิดปกติ5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น6. การใช้ฮอร์โมนต่างๆ เช่น ยาฉีดคุมกำเนิด ยาสตรี ยาสมุนไพร อาหารเสริมต่างๆ เป็นต้นหากได้ตรวจหาการตั้งครรภ์ได้อย่างถูกต้อง และตรวจเมื่อมีอาการขาดประจำเดือนไปแล้ว และพบขึ้น 1 ขีด ก็แสดงว่าไม่น่ามีการตั้งครรภ์เกิดขึ้น ดังนั้น หากยังคงมีเลือดออกมาอีกเรื่อยๆ แนะนำควรไปพบสูติ-นรีแพทย์ เพื่อตรวจหาสาเหตุและรักษาค่ะ หากปล่อยให้มีเลือดออกนานๆ แม้จะมีปริมาณน้อยๆ ก็อาจทำให้มีภาวะโลหิตจางตามมาได้